“เงินบาท” วันนี้เปิดตลาด 32.75 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(2 ก.พ.66) ค่าเงินบาทเช้านี้เปิดตลาดที่ 32.75 บาท/ดอลลาร์ แข็งค่าเมื่อเทียบกับราคาปิดตลาดเมื่อวานที่ระดับ 32.87 บาท/ดอลลาร์
“เงินบาท” วันนี้เปิดตลาด 32.75 บ. แข็งค่าจากปิดตลาดวานนี้ที่ระดับ 32.87 บ. ชี้กรอบเคลื่อนไหว 32.60-33.00 บ./ดอลลาร์
2 ก.พ. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(2 ก.พ.66) ค่าเงินบาทเช้านี้เปิดตลาดที่ 32.75 บาท/ดอลลาร์ แข็งค่าเมื่อเทียบกับราคาปิดตลาดเมื่อวานที่ระดับ 32.87 บาท/ดอลลาร์
โดยดอลลาร์สหรัฐปรับตัวอ่อนค่าเทียบกับเงินสกุลหลัก หลังธนาคารกลางสหรัฐ หรือเฟดประกาศขึ้นดอกเบี้ย 0.25% ตามที่ตลาดคาดไว้ โดยยังไม่มีสัญญาณการสิ้นสุดการปรับขึ้นดอกเบี้ย พร้อมระบุว่า แม้เงินเฟ้อได้ชะลอตัวลง แต่ก็ยังคงอยู่ในระดับสูง ทำให้เฟดมีความจำเป็นที่จะต้องปรับขึ้นช่วงเป้าหมายอัตราดอกเบี้ยต่อไป
ขณะที่ตัวเลขสถิติการเปิดรับสมัครงานและอัตราการหมุนเวียนของแรงงาน (JOLTS) ที่ยังคงสูงขึ้น ทำให้ตลาดกังวลต่อการขึ้นดอกเบี้ยต่อไปของเฟด จะกระทบต่อต้นทุนภาคธุรกิจในระยะยาว
ด้านนักลงทุนรอดูตัวเลขการจ้างงานนอกภาคเกษตร Non farm payroll ซึ่งจะเปิดเผยในวันศุกร์นี้ โดยมองกรอบค่าเงินบาทวันนี้ เคลื่อนไหวช่วง 32.60-33.00 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อป้องกันความเสี่ยง และผู้ส่งออกขายเงินตราต่างประเทศที่ระดับเหนือ 33.00 บาท/ดอลลาร์